
Kasutusloa andmine ( Haigla tn 1)

1. ASJAOLUD JA MENETLUSE KÄIK
07.02.2020 ehitisregistri keskkonda laekus läbivaatamiseks Haigla tn 1 ümberehitatud haiglahoone, ehitisregistri kood 118010247, esimesel korrusel asuvale erakorralise meditsiini osakonna ruumidele kasutusloa taotlus nr 1911371/22411-1. Taotlusele on lisatud ehitusprojekt, peaprojekteerija AS Infragate Eesti, töö nr NA39/199-18, arhitektuurse osa projekteerija OÜ Arhitektuuribüro Orub, töö nr 18011, ning ehitusdokumentatsioon. 

10.02.2020  ehitisregistri  keskkonnas, koduleht www.ehr.ee, on genereeritud kasutusloa eelnõu nr  2012371/02730, menetluse nr 204121 ning eelnõu suunatud Päästeametile, Terviseametile, arhitektuuri ja planeerimise osakonnale ning järelevalve osakonnale kooskõlastamiseks.

Ehitusseadustiku § 130 lõike 2 punkti 2 kohase kontrolli kohta on 17.02.2020  koostatud akt, milles ehitise ülevaatuseks kaasatud isikud avaldavad oma arvamust ehitiste kohta kasutusloa andmiseks. 
19.02.2020  hoone omaniku esindaja  taasesitas järelevalve osakonnale ehitiste nõuetele vastavuse kontrollimise akti. Kõik kaasatud isikud, ehitusettevõtja, omanikujärelevalve vastutavad spetsialistid ning omaniku esindaja hindasid Haigla tn 1 haiglahoone esimese korruse ümberehitatud erakorralise meditsiini osakonna ruumid nõuetele vastavaks ning ehitise nõuetele vastavuse kontrollimise aktil kinnitasid oma allkirjadega, et ehitusseadustikus § 55 loetletud põhjused kasutuslubade väljastamisest keeldumiseks puuduvad.

Kasutusloa menetlus toimus ehitisregistri elektroonilises keskkonnas. Ehitusdokumentatsioonis  on avastatud puuduseid ning ehitisregistri elektroonilise keskkonna kaudu kasutusloa taotlus on mitu korda tagastatud puuduste kõrvaldamiseks.

18.02.2020 ehitisregistri elektroonilisse keskkonda kõrvaldatud puudustega kasutusloa taotlus nr   1911371/22411-3 laekus edaspidiseks menetlemiseks. On genereeritud uus kasutusloa eelnõu nr   2012371/02730-3.

19.02.2020 ehitisregistri elektroonilises keskkonnas kõik kaasatud isikud  kooskõlastasid kasutusloa taotluse kasutusloa väljastamiseks.
Päästeamet kooskõlastas tingimisi: „Kooskõlastus Narva Haigla erakorralise meditsiini osakonna osale ( 1. korrus).“
Terviseamet valis 13.03.2020 kooskõlastamise toimingus „Lükkan tagasi“ märkusega: „tervishoiuteenuste ruumide sobivust hinnatakse tervishoiu tegevusloa menetluse käigus“
Järelevalve osakond kooskõlastas tingimisi märkusega: „Haiglahoonel puudub energiamärgis (EhS § 66 lg 5)“.
Ehitusseadustiku § 52 lg 2 p 8 kohaselt kasutusloa taotluses märgitakse energiamärgis, kui see on nõutav
Ehitusseadustiku § 66 lg 5 kohaselt projekteeritava ehitise kohta antud energiamärgise andmed kantakse ehitisregistrisse hiljemalt ehitise kasutamise teatise või kasutusloa taotluse esitamisel. Käesoleva ehitusprojekti raames ei olnud tegu ehitusseadustiku mõistes hoone olulise rekonstrueerimisega, seega pärast  erakorralise meditsiini osakonna ruumide ümberehitamist haiglahoone ei pidanud vastama energiatõhususe miinimumnõuetele. Samas  ehitusseadustiku § 68 lg 2 kohaselt majandus-ja taristuministri poolt 18.05.2015 kehtestatud määruse nr 47 „Rahvahulkade kogunemisega seotud hooneliigid, mille puhul on nõutav energiamärgise olemasolu1“  § 2 lg 2 p 12 kohaselt energiamärgis peab olema muu hulgas kasutusotstarbe järgi järgmistel hoonetel, milles on suletud netopinda rohkem kui 500 ruutmeetrit - haiglad ja muud ravihooned, välja arvatud kinnipidamiskoha haiglad. Kasutusloa menetluse käigus selgus, et Haigla tn 1 haiglahoonel kehtiv energiamärgis puudub.

[bookmark: _GoBack]Samas Haigla tn 1 ümberehitatud haiglahoones, ehitisregistri kood 118010247, esimese korruse erakorralise meditsiini osakonna ruumid ehitusdokumentatsiooni kohaselt vastavad ohutuse nõuetele. Ehitusseadustiku § 55 alusel energiamärgise puudumisel otsene keeldumise põhjus puudub. Ehitusseadustiku § 54 lg 3 p 5 kohaselt kasutusloa kõrvaltingimusena võib eelkõige sätestada pädeva isiku arvamuse tellimise vajaduse ehitise nõuetele vastavuse tuvastamiseks.
Ehitusseadustiku § 50 lg 5 kohaselt ehitise osale võib anda osakasutusloa, kui ehitise osa on valmis ning täidetud on õigusaktides esitatud nõuded, eelkõige nõue, et ehitist on võimalik ohutult kasutada.

Seega, ehitusseadustiku § 55 kohaselt Haigla tn 1 ümberehitatud haiglahoone, ehitisregistri kood 118010247, esimese korruse erakorralise meditsiini osakonna ruumidele kasutusloa andmisest keeldumise põhjused puuduvad ning võib anda osakasutusloa. 

2.   ÕIGUSLIKUD ALUSED
2.1.	Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.
2.2.	Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2    
       kohaselt järelevalve osakonna põhiülesandeks on ehitus- ja kasutuslubade taotluste 
       menetlemine ning linnavalitsuse vastavasisuliste korralduste ettevalmistamine, mille 
       alusel toimub ehitusloa või kasutusloa andmine, muutmine, kehtetuks tunnistamine või 
       andmisest keeldumine.

3. OTSUS
3.1. Väljastada Haigla tn 1 ümberehitatud haiglahoone, ehitisregistri kood 118010247, esimese korruse erakorralise meditsiini osakonna ruumidele osakasutusluba. 
3.2. Kohustada Haigla tn 1 haiglahoone omanikku tagama haiglahoonele energiamärgise olemasolu tähtajaks 01.09.2020, millest kirjalikult teavitada Arhitektuuri- ja Linnaplaneerimise Ameti järelevalve osakonda.


4. RAKENDUSSÄTTED
4.1. Korraldus jõustub seadusega sätestatud korras. 
4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

